اردوغان: یونانده تُرک لر نینگ حقلری پایمال ایتیلماقده
جمهوررئیسی اردوغان اوشبو مطلب نی یونان گه قیلگن سفری جریانیده بیلدیردی
ترکیه جمهوریتی جمهوررئیسی رجب طیب اردوغان یونان گه قیلگن سفری دایره سیده یونان لیک تینگداشی پروکوپیس پاولوپولو بیلن بولیب اوتگن اوچره شووی آرتیدن ترتیب لنگن مشترک کنفرانس جریانیده ایریم بیانات لر بیردی.
ترکیه جمهوریتی نینگ, ملی نجات اوروشی آرتیدن انگلستان, فرانسه, ایتالیا, جاپان, رومانیا, بلغاریا, پرتگال, بلجیم و یوگسلاویا بیلن میلادی 1923 نچی ییلیده امضاله گن لوزان کیلیشوویده حاضرگی کونده هم ایریم کمچیلیک لرنینگ موجود ایکن لیگی نی بیلدیرگن جمهوررئیسی اردوغان, یونان نینگ غربی تراکیا قسمیده حاضرگی کونده مسلمان لرنینگ اوز مفتی لری نی سیلَیه آلمه گن لیک لری نی اوشبو خصوصده بیر مثال قیلیب کورستدی.
جمهوررئیسی اردوغان, یونان نینگ 18 مینگ دالر لیک بیر سرانه عاید گه ایگه ایکن لیگی نی بیلدیررایکن, غربی تراکیا خلقی نینگ اورته چه سرانه عایدی نینگ 2 مینگ 200 دالر دن عبارت ایکن لیگی نی معلوم قیلدی.
اردوغان, "سرمایه گذارلیک لر جهتی دن هم غربی تراکیا تُرک لری کیره ک لیک حمایت نی کسب ایته آلمه گن. اوشبو خصوصده بیر تبعیض بحث موضوعی. ترکیه ده هم مسلمان بولمه گن کیشی لر یشه ماقده. بیراق ترکیه ده بونده ی بیر تبعیض بحث موضوعی ایمس. غربی تراکیاده حتی تُرک کلمه سی نینگ یازیلیشی نی هم قبول قیلیش ممکن ایمس" دییه قید ایتدی.
azb_Arab pes_Arab azb_Arab azb_Arab azb_Arab azb_Arab